بو تاریخی سریال فتحعلی شاه و عباس میرزا زامانی روسیه ایله ایراننین ساواشلارینی تصویر ائدیب و بو ساواشلارین باشلانیشیندان عباس میرزانین اؤلومونه قدر ناغیلچیسی‌دیر. سریالین چکیلیشلری اۆچون تبریزین 200 ایل بوندان اؤنجه تصویر اولوندوغو دئکوراسیون قورولموشدور. دئکوراسیونا تبریزین بؤیوک سالونو، شهرین بؤیوک مئیدانی، جمعه مسجید، شهرین گیریش قاپی‌سی، تبریزین حکومت ائوی (دارالحکومه) و بیر نئچه تاریخی ائو سئچیلمیشدیر.